اویان نیوز: پرز “ایران بیر طرفدن یهودی سویقیریمینین وارلیغینی اینکار ائدرکن دیگر طرفدن ده یئنی بیر سویقیریم چاغریسی ائدیر” دئدی
ایسراییل پرزیدنتی شیمون پرز آوروپا پارلامنتینده دانیشدی.
آوروپا پارلامنتینده چیخیش ائدن ان یوکسک وظیفهلی ایسراییل یئتکیلیسی اولان پرزین چیخیشینا ایرانلا باغلی تنقیدلر دامغاسینی ووردو. ایران رژیمینین ایسراییلین وارلیغینی تهدید ائتدیگینی سؤیلهین پرز تهرانین باشقا اؤلکهلره سلاح وئردیگینی، بو اؤلکهلرین رژیملرینی دئویرمهیه چالیشدیغینی ادعا ائتدی. پرز “ایران بیر طرفدن یهودی سویقیریمینین وارلیغینی اینکار ائدرکن دیگر طرفدن ده یئنی بیر سویقیریم چاغریسی ائدیر” دئدی.
ایسراییل پرزیدنتی آوروپا پارلامنتینی “حزب اهلی”ی ترور تشکیلاتی اولاراق تانیماغا چاغیردی. اورتادوغوداکی باریش پروسسیندن ده بحث ائدن پرز فلسطینلیلرله مذاکیرهلرین یئنیدن باشلاماسینی ایستهدیکلرینی و ایکی دؤولتلی چؤزوم مدلینین یالنیز دیالوق یولویلا مومکون اولدوغونو سؤیلهدی. سوریه بحرانینا دا توخونان پرز عرب بیرلیگینین سوریهیه باریش گوجو گؤندرهرک بو اؤلکهده گئچیجی حکومتین قورولماسینی تکلیف ائتدی.
ت ر ت
azb_Arab azb_Arab azb_Arab azb_Arab ckb_Arab